Diari Oficial de la Generalitat Valenciana


Sumari del DOGV 8590, del 12-07-2019 (2019/6581)

RESOLUCIÓ de 13 de juny de 2019, de la Presidència de la Generalitat, per la qual s'aprova la creació i classificació del lloc de tresoreria de l'Ajuntament de Rojales.
------------------------------------------------------------------------------------------------------------------------------------------------------------------------

### Dades del document

Número de DOGV
:   8590

Data del DOGV
:   12-07-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/6581


Data del document
:   13-06-2019

Organisme emissor
:   Presidència de la Generalitat

Tipus de document
:   Resolució

RESOLUCIÓ de 13 de juny de 2019, de la Presidència de la Generalitat, per la qual s'aprova la creació i classificació del lloc de tresoreria de l'Ajuntament de Rojales. [2019/6581]  
El lloc de treball de secretaria de l'Ajuntament de Rojales es troba actualment classificat en categoria d'entrada.  
Segons el certificat de la Secretaria, el Ple de l'Ajuntament de Rojales, en la sessió del dia 13 de desembre de 2018, va adoptar l'acord de creació del lloc de tresoreria, reservat a personal funcionari d'administració local amb habilitació de caràcter nacional i la seua classificació.  
Així mateix, consta també el certificat de data 8 de febrer de 2019, segons el qual en la sessió plenària de data 7 de febrer de 2019 es va adoptar l'acord de modificació de la relació de llocs de treball, per a introduir el lloc de treball de tresoreria.  
Consta en l'expedient la publicació de l'edicte de l'Ajuntament de Rojales sobre aprovació definitiva de la modificació de la relació de llocs de treball, en el Butlletí Oficial de la Província d'Alacant número 52, de data 14 de març de 2019, en el qual es fa constar la creació del lloc de tresoreria.  
En data 18 de març de 2019, va tindre entrada en el registre de la Presidència de la Generalitat un escrit de l'Alcaldia sol·licitant la creació del lloc de tresoreria, reservat a funcionaris amb habilitació nacional, perquè s'incloga en futurs procediments de provisió.  
L'article 92.bis, apartat 1, lletra b) de la Llei 7/1985, de 2 d'abril, reguladora de les bases del règim local, disposa el següent:  
«1. Són funcions públiques necessàries en totes les corporacions locals, la responsabilitat administrativa de les quals està reservada a funcionaris d'administració local amb habilitació de caràcter nacional: (?); b) El control i la fiscalització interna de la gestió economicofinancera i pressupostària, i la comptabilitat, tresoreria i recaptació.».  
Vistos els antecedents indicats, i en virtut del que es disposa en els articles 164.1 i 170 de la Llei 8/2010, de 23 de juny, de la Generalitat, de règim local de la Comunitat Valenciana; en l'article 14 del Reial decret 128/2018, de 16 de març, així com en l'article 2 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana; i, de conformitat amb la Resolució de 12 de febrer de 2016, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV 7722, 17.02.2016), resolc:  
  
Crear el lloc de tresoreria de l'Ajuntament de Rojales, i classificar-lo com a reservat a personal funcionari d'administració local, amb habilitació de caràcter nacional, de la subescala d'intervenció tresoreria.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c) de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112,123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 13 de juny de 2019.- El president de la Generalitat, p. d. (R 12.02.2016; DOGV 17.02.2016), el secretari autonòmic de Presidència: Andreu Ferrer Bautista.